Заўважу, у будынках кінатэатра і гасцініцы таксама не ўсё ідэальна, праблемы падобныя: у гасцініцы хаця і ёсць нумар для людзей з інваліднасцю, але ён знаходзіцца на рамонце, і зайсці туды не атрымалася. У кінатэатры для людзей з інваліднасцю таксама не прыстасаваныя прыбіральні, а некаторыя са створаных там элементаў безбар’ернага асяроддзя патрабуюць пераробкі – як, напрыклад, пандус з галавакружным ухілам, падняцца па якім зможа толькі добра падрыхтаваны спартсмен, ды і тое, відаць, з рызыкай для жыцця.